Micu FLAVIU

Micu FLAVIU

Artistul plastic, inginer Micu Flaviu este o personalitate artistică în stare să dea, cu talent și îndemânare, formă, contur și culoare a tot ce întâlnește natura.

Lucrările plastice ale lui Micu Flaviu sunt făcute să privească și să admire lumea în care trăim, dar mai ales sunt făcute să fie admirate de către iubitorii de artă și frumos. Precum clipele se înlocuiesc repede și veșnic unele pe altele, tot așa și realizările plastice semnate Micu Flaviu, crescând în număr și calitate, își ocupă locul unele altora, dar în sufletele artistului se adună făcându-l fericit precum prietenii. Tablourile realizate de acesta dovedesc atât autorului, cât și celorlalți faptul că sufletele nu mor ci, părăsindu-și locul fostei existențe ele trăiesc în alte spații, în care sunt adăpostite și păstrate. Arta plastică a lui Micu Flaviu este un sigur și permanent depozit tezaurizator de suflete, sentimente, sensibilități, dăruire, iubire și înțelegere între oameni. Pentru artist creația înseamnă muncă și desfătare, în același timp, deosebită însă prin natura acestora, deși oricum există între ele o oarecare legătură naturală, numită om. De puține ori, omul posedă laolaltă, bun simț și fericire creatoare. Mă bucur că am cunoscut un asemenea om ”fericit” și am avut ocazia să scriu despre domnia sa, în această revistă, sub auspiciile Fundației Literar-Istorică ”Stoika”.

Prof. Cojocaru Vergil-Cover-membru UZPR, UAPR București

Contents